РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 8
от заседанието на Комисия ”Международна дейност” на ВСС,
проведено на 26.02.2014 г.

Днес, 26.02.2014 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова 
				Михаил Кожарев 

На заседанието на присъстваха експертните сътрудници на комисията: Христина Тодорова – директор на  дирекция „Международна дейност” и Аделина Кандова – главен експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Писмо от Вероника Николова – съдия в Софийски апелативен съд и национално лице за контакт на Европейската съдебна мрежа по граждански и търговски дела, във връзка с покана за участие в 49-тата среща на националните лица за контакт на ЕСМГТД.

МОТИВИ: На 12 и 13 март 2014 г. в гр. Атина, Гърция ще бъде проведена 49-тата среща на лицата за контакт на Европейската съдебна мрежа по граждански и търговски дела. 
В рамките на срещата ще бъде проведена и Трета среща на Централните органи, определени съгласно Регламент № 4/2009 на Съвета от 18 декември 2008 г. относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка. Поради това организаторите са установили различен брой представители на държавите – членки, които могат да присъстват на двата дни от срещата – по трима делегати на първия ден и по четирима делегати на втория ден. Датите на пътуването ще бъдат определени от избраната от организаторите агенция след евентуалната регистрация, като крайният срок за регистрация е 28.02.2014 г. В писмото е отправена молба освен Вероника Николова, в качеството й на национално лице за контакт на мрежата, да бъдат командировани за участие като членове на Националната съдебна мрежа Богдана Желявска – съдия в Софийски градски съд и представител на България в Международната Хагска мрежа и Дарина Костова – съдия в Бургаски окръжен съд, като им бъдат отпуснати средства за дневни разходи за четири дни и две нощувки. Европейската комисия ще поеме пътните разноски за представителите на България, както и разходите за една или две нощувки в зависимост от организацията на полетите.
Съдия Вероника Николова е отправила покана до министъра на правосъдието за определяне на един представител за участие в Третата среща на Централните органи, определени по Регламент №4/2009. На тази среща Централните органи следва да отчетат своята дейност за 2013 г. и въз основа на това ще бъде извършен анализ и оценка на дейността им от Европейската комисия.
 
Комисия „Международна дейност” 
Р Е Ш И:

1.1. Не намира за целесъобразно да се командироват трима представители на съдебната власт за участие в   49 – тата среща на националните лица за контакт на Европейската съдебна мрежа по граждански и търговски дела, за периода – 11 - 14 март 2014 г. в гр. Атина, Гърция, поради рестриктивния бюджет на съдебната власт и оглед на това, че има двама представители на България в Европейската съдебна мрежа по граждански и търговски дела и в Международната хагска мрежа. 

1.2. ПРЕДЛАГА на Висшия съдебен съвет да командирова за участие в 49 – тата среща на националните лица за контакт на Европейската съдебна мрежа по граждански и търговски дела, за периода – 11 - 14 март 2014 г. в гр. Атина, Гърция следните лица:

- Вероника Николова – съдия в Апелативен съд – гр. София и национално лице за контакт на Европейската съдебна мрежа по граждански и търговски дела, която е определена с решение на комисия „Международна дейност” по Протокол № 11 от 27.03.2013 г. за участие и в работна група „Несъстоятелност към Работната група по гражданско правни въпроси, която ще работи по обсъждане на проекто-текстовете за изменение на Регламент № 1346/2000 на Съвета. 

- Богдана Желявска – съдия в Софийски градски съд, представител на България в Международната Хагска мрежа и член на Националната съдебна мрежа;

2. Пътните разноски, както и разходите за една или две нощувки в зависимост от организацията на полетите ще бъдат поети от Европейската комисия. Пътуването ще се извърши със самолет.

3. Разходите за дневни за четири дни, разходите за две нощувки по фактически размер и разходите за медицински застраховки на командированите лица са за сметка на ВСС. 

В случай, че организаторите поемат разходите за две нощувки, командированите лица следва да възстановят предоставените им средства за една нощувка на ВСС.

2. ОТНОСНО: Доклад от Аделина Кандова – главен експерт в дирекция „Международна дейност” и Александра Бръзицова – старши експерт в дирекция „Международна дейност” относно необходимост от сключване на медицинска застраховка на Николай Енчев – съдия в СГС, командирован национален експерт в Генерална дирекция „Правосъдие” на ЕК и необходимост от определяне на стандартно застрахователно покритие за медицинските застраховки на командированите в чужбина лица.

Комисия „Международна дейност” 
Р Е Ш И:

2.1. ПРИСЪЕДИНЯВА СЕ към решението на комисия „Бюджет и финанси” и приема стандартно застрахователно покритие за медицинските застраховки за командированите в чужбина лица /за всички командировки/  на 10 000 евро. 

3. ОТНОСНО: Обобщена информация по антикорупционния доклад на ЕС - 2014 г., възложена на дирекция „Международна дейност” с решение на комисия „Публична комуникация” от 04.02.2014 г. и с решение на комисия „Международна дейност” от 19.02.2014 г. 

Комисия „Международна дейност”
Р Е Ш И:

3.1. Приема за сведение Обобщената информация по антикорупционния доклад на ЕС - 2014 г.
3.2. Обобщената информация по антикорупционния доклад на ЕС - 2014 г. да се предостави на всички постоянни комисии на Висшия съдебен съвет, за сведение, в допълнение към Доклада на ЕС за борбата с корупцията.

4. ОТНОСНО: Обсъждане на Проекта на харта на Балканската и Евро-средиземноморската мрежа на съдебните съвети /отложена от заседание на КМД от 15.01.2014 г./.

Комисия „Международна дейност”
Р Е Ш И:

4.1. Предлага следните изменения в Проекта на харта на Балканската и Евро-средиземноморската мрежа на съдебните съвети: 

1. В чл. 3 „........обикновено мнозинство”
2. Чл. 6 – одобрява вариант 2
3. Чл. 7 – „Консултативният борд се състои от 5 от представителите на членовете на Мрежата, избрани с обикновено мнозинство от Пленума за срок от две години. Консултативния борд се свиква поне веднъж годишно от президента или по искане на 2/3 от участниците в Мрежата.
Консултативният борд изготвя годишната работна програма на мрежата и я представя на Пленума за одобрение.    
Консултативният борд контролира и отчита изпълнението на годишната програма.  
4. Чл. 8 – одобрява вариант 2   
5. В чл. 10 – абзац първи „...............Разходите по настаняването, както и пътните разноски се поемат от всяка страна членка”  
6. Изразява принципно съгласие по другите точки. 

4.2. ВЪЗЛАГА на дирекция „Международна дейност” да изготви превод на предложенията и да ги изпрати на организаторите на работната среща.

5. ОТНОСНО: Кореспонденция с Програмния оператор по Норвежкия финансов механизъм във връзка с откриване и провеждане на обществена поръчка за осигуряване на устни и писмени преводи, за нуждите на Висшия съдебен съвет и за проекта „Подкрепа за Висшия съдебен съвет, свързана с изграждането на капацитет и подобряване на ефективността на съдебната система”, осъществяван с финансовата подкрепа на Норвежкия финансов механизъм.

Комисия „Международна дейност”
Р Е Ш И:

5.1. Приема за сведение информацията във връзка с откриване и провеждане на обществена поръчка за осигуряване на устни и писмени преводи, за нуждите на Висшия съдебен съвет и за проекта „Подкрепа за Висшия съдебен съвет, свързана с изграждането на капацитет и подобряване на ефективността на съдебната система”, осъществяван с финансовата подкрепа на Норвежкия финансов механизъм.

6. ОТНОСНО: Информация от КПУКИВИВСС, КДП и КАОСНОСВ във връзка с предстоящо изготвяне на Пътна карта за адресиране на отправените препоръки /съгласно решение на комисия „Международна дейност” от 12.02.2014 г./.

Комисия „Международна дейност”
Р Е Ш И:

6.1. Приема за сведение представената информация от КПУКИВИВСС, КДП и КАОСНОСВ във връзка с предстоящо изготвяне на Пътна карта за адресиране на отправените препоръки.
6.2. Получената информация да се представи на Председателите на постоянни комисии към ВСС, за заседанието на 27.02.2014 г. от 9.00 ч., за запознаване. 

7. ОТНОСНО: Проект на правила за дейността на Националната съдебна мрежа за сътрудничество по наказателни дела в Република България.

Комисия „Международна дейност”
Р Е Ш И:

7.1. ОТЛАГА разглеждането на т. 7 за следващото заседание на комисията.

8. ОТНОСНО: Проект на правила за дейността на Националната съдебна мрежа за сътрудничество по граждански и търговски дела в Република България.

Комисия „Международна дейност”
Р Е Ш И:

8.1. ОТЛАГА разглеждането на т. 8 за следващото заседание на комисията.

Т.  Р А З Н И

9. ОТНОСНО: Решение на Комисия „Професионална етика и превенция на корупцията” относно искана информация във връзка с Националната програма за реформа на Република България за 2014 г./решение на комисия ”Международна дейност” по протокол № 5/05.02.2014 г., т. 8/  

Комисия „Международна дейност”
Р Е Ш И:

9.1. Приема за сведение представената информация от комисия „Професионална етика и превенция на корупцията” относно искана информация във връзка с Националната програма за реформа на Република България за 2014 г.
9.2. Да се изиска информация и от комисия „Професионална квалификация, информационни технологии и статистика”/съгласно решение на комисия ”Международна дейност” по протокол 
№ 5/05.02.2014 г., т. 8/.
9.3. Обобщената информация да се представи за следващото заседание на комисията и за включване в дневния ред за заседанието на Висшия съдебен съвет на 06.03.2014 г.  

10. ОТНОСНО: Устен доклад от Соня Найденова във връзка с отговора на въпрос 5 от Въпросника, изпратен от Комитета против изтезанията, във връзка със следващия (шести) периодичен доклад на България по изпълнението на Конвенцията против изтезанията и други форми на жестоко, нечовешко и унизително отнасяне или наказание.

Комисия „Международна дейност”
Р Е Ш И:

10.1. Изпраща въпрос 5 до комисия „Професионална етика и превенция на корупцията” за отговор в частта, касаеща усилията, положени за борба с корупцията. „Въпрос 5. Във връзка с предишните заключителни препоръки (параграф 12), моля да предоставите актуална информация за реформата в съдебната система и повишаването на независимостта на съдебната власт, която да е съобразена с международните стандарти и да се вземат предвид препоръките на Специалния докладчик за независимостта на съдиите и адвокатите, особено параграфи 97-100 в документ A/HRC/20/19/Add.2. Били ли са провеждани кампании с цел да се повиши информираността за важността от независимост на съдебната система? Моля да ни информирате за усилията положени за борбата с корупцията и броя на разследваните и водени дела във връзка с Интегрираната стратегия за превенция и противодействие на корупцията и организираната престъпност от 2010 г., както и за изхода от тях.” 

ПРЕДСЕДАТЕЛ 
НА КОМИСИЯТА:
				     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова
Технически сътрудник:
М. Георгиева